সন্দেশখালি কাণ্ডে সিবিআইয়ের হাতে গ্রেফতার শাহাজাহানের ছায়াসঙ্গী দুরন্ত মোল্লা

কলকাতা: সন্দেশখালি (Sandeshkhali) মূল মামলায় আদালতে দ্বিতীয় রিপোর্ট পেশ করল সিবিআই।
শাহাজাহান ঘনিষ্ঠ দুরন্ত মোল্লার গ্রেফতারের পরের দিনই আদালতে দ্বিতীয় রিপোর্ট পেশ করল কেন্দ্রীয় তদন্তকারী সংস্থা। আদালতের নির্দেশ মতো রিপোর্ট জমা দিল কেন্দ্রীয় তদন্তকারী সংস্থা। সূত্রের খবর, শেখ শাহজাহান গ্রেফতারের পর, সন্দেশখালিতে একাধিক সিবিআইয়ের তল্লাশির তথ্য রিপোর্টে উল্লেখ থাকার সম্ভবনা।

সন্দেশখালিতে এনফোর্সমেন্ট ডিরেক্টরেটের (ED Attacked in Sandeshkhali) আধিকারিকদের উপর হামলার ঘটনায় গ্রেফতার দুরন্ত মোল্লা। মঙ্গলবার রাতে সন্দেশখালি এলাকা থেকে তাঁকে গ্রেফতার করে কেন্দ্রীয় তদন্তকারী সংস্থা সিবিআই। জানা গিয়েছে, ধৃত দুরন্ত মোল্লা শেখ শাহজাহান ঘনিষ্ঠ বলে জানা যাচ্ছে।শাহজাহান ঘনিষ্ঠের খোঁজে বিভিন্ন জায়গায় তল্লাশি চলে তল্লাশি। এমনকী তাঁর বাড়িতেও একাধিকবার নোটিশ পাঠানো হয়। কিন্তু তাতেও সাড়া দেননি অভিযুক্ত দুরন্ত। সম্প্রতি তাঁর খোঁজ পান আধিকারিকরা। এরপরেই মঙ্গলবার রাতে সন্দেশখালি এলাকায় হানা দেয় সিবিআই। সেখানের একটি গোপন আস্তানা থেকে দুরন্ত মোল্লাকে গ্রেফতার করা হয় বলে খবর। বৃহস্পতিবার সন্দেশখালি মূল মামলায় আদালতে দ্বিতীয় রিপোর্ট পেশ করল সিবিআই। পাশাপাশি সন্দেশখালিতে জমি দখল ও মহিলাদের ওপর অত্যাচারের বিস্তারিত তথ্য রিপোর্টে জমা দিতে চলেছে সিবিআই। জানুয়ারি মাসের তৃতীয় সপ্তাহে মামলার পরের শুনানি।